CELEX: 32019R0906
Language: bg
Date: 2019-03-13 00:00:00
Title: Делегиран регламент (ЕС) 2019/906 на Комисията от 13 март 2019 година за изменение на Делегиран регламент (ЕС) 2018/2035 за уточняване на подробностите относно изпълнението на задължението за разтоварване при определени видове дънен риболов в Северно море за периода 2019 — 2021 г.

4.6.2019   
               
               
                  BG
               
               
                  Официален вестник на Европейския съюз
               
               
                  L 145/4
               
            
         ДЕЛЕГИРАН РЕГЛАМЕНТ (ЕС) 2019/906 НА КОМИСИЯТА
         от 13 март 2019 година
         за изменение на Делегиран регламент (ЕС) 2018/2035 за уточняване на подробностите относно изпълнението на задължението за разтоварване при определени видове дънен риболов в Северно море за периода 2019 — 2021 г.
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/973 на Европейския парламент и на Съвета от 4 юли 2018 г. за създаване на многогодишен план за дънните запаси в Северно море и за риболовните дейности, които експлоатират тези запаси, за уточняване на подробностите за изпълнение на задължението за разтоварване в Северно море и за отмяна на регламенти (ЕО) № 676/2007 и (ЕО) № 1342/2008 на Съвета (1), и по-специално член 11 от него,
         като има предвид, че:
         
                     (1)
                  
                  
                     Регламент (ЕС) № 1380/2013 на Европейския парламент и на Съвета (2) има за цел постепенното премахване на изхвърлянето на улов в рибарството в целия ЕС, като се въведе задължение за разтоварване по отношение на улова от видовете, за които са въведени ограничения на улова.
                  
               
                     (2)
                  
                  
                     Член 9 от Регламент (ЕС) № 1380/2013 предвижда приемането на многогодишни планове, съдържащи мерки за опазване при видовете риболов, експлоатиращи някои запаси в определена географска зона.
                  
               
                     (3)
                  
                  
                     Тези многогодишни планове уточняват подробностите за изпълнението на задължението за разтоварване и могат да оправомощят Комисията допълнително да уточни тези подробности въз основа на съвместни препоръки, разработени от държавите членки.
                  
               
                     (4)
                  
                  
                     На 4 юли 2018 г. Европейският парламент и Съветът приеха Регламент (ЕС) 2018/973 за създаване на многогодишен план за дънните запаси в Северно море и за риболовните дейности, които експлоатират тези запаси. С член 11 от посочения регламент Комисията се оправомощава да приема делегирани актове, с които да се уточняват подробностите за задължението за разтоварване въз основа на съвместни препоръки, разработени от държавите членки.
                  
               
                     (5)
                  
                  
                     Пряк управленски интерес по отношение на риболова в Северно море имат Белгия, Дания, Франция, Германия, Нидерландия, Швеция и Обединеното кралство. След като се допитаха до Регионалния консултативен съвет за Северно море и Консултативния съвет по пелагичните видове, на 30 май 2018 г. Белгия, Дания, Франция, Германия, Нидерландия, Швеция и Обединеното кралство представиха на Комисията съвместна препоръка във връзка с подробностите относно изпълнението на задължението за разтоварване при дънния риболов в Северно море. Съвместната препоръка беше изменена на 30 август 2018 г.
                  
               
                     (6)
                  
                  
                     Въз основа на тази съвместна препоръка с Делегиран регламент (ЕС) 2018/2035 на Комисията (3) беше установен план за премахване на изхвърлянето на улов, приложим за тези видове риболов през периода 2019 — 2021 г.
                  
               
                     (7)
                  
                  
                     На 6 ноември 2018 г. и 19 декември 2018 г. Белгия, Дания, Франция, Германия, Нидерландия, Швеция и Обединеното кралство представиха допълнителни съвместни препоръки, с които беше поправена предишната съвместна препоръка от 30 май 2018 г., изменена на 30 август 2018 г.
                  
               
                     (8)
                  
                  
                     Съгласно член 18, параграф 2 от Регламент (ЕС) № 1380/2013 Комисията трябва да улеснява сътрудничеството между държавите членки, включително при необходимост като осигурява получаването на научни становища от съответните научни органи. Преди приемането на Делегиран регламент (ЕС) 2018/2035 компетентните научни органи представиха становища, които бяха разгледани от Научния, технически и икономически комитет по рибарство (НТИКР). Новите съвместни препоръки съдържат поправки от техническо естество, като свързаната с тях научна информация не се променя. Допълнителният вид уреди, включен в съвместна препоръка, попада в обхвата на същата категория тралове. Тъй като сдвоеният (близнецов) трал (OTT), включен в новата съвместна препоръка, е вид дънен трал, той има същото въздействие като останалите дънни тралове. Поради това научните становища остават непроменени. Що се отнася до текста на поправката във връзка с минималните изключения, в сегашния текст се установява, че процентите на тези изключения се изчисляват въз основа на общия годишен улов на екземпляри под минималния референтен размер при видовете, за които се прилага задължението за разтоварване. Процентите на минималните изключения следва обаче да се изчисляват въз основа на общия годишен улов на меджид и треска.
                  
               
                     (9)
                  
                  
                     Съгласно член 16, параграф 4 от Регламент (ЕС) 2018/973 преди приемането на делегиран акт Комисията трябва да се консултира с експерти, определени от всяка държава членка, в съответствие с принципите, заложени в Междуинституционалното споразумение от 13 април 2016 г. за по-добро законотворчество. Мерките, предвидени в новите съвместни препоръки, са в съответствие със становището на експертната група по рибарство, която се състои от представители на 28-те държави членки, Комисията, както и Европейския парламент в качеството му на наблюдател.
                  
               
                     (10)
                  
                  
                     В съвместната препоръка от 6 ноември 2018 г. се предлага включването на риболовния уред OTT в списъците с кодовете на уредите за тралове при определени видове риболов. С техническата поправка се уточнява, че някои изключения за кораби, които използват тралове, се прилагат и за дънните близнецови тралове (два трала, работещи заедно, теглени от един кораб). Тъй като в текста на съвместната препоръка, получена на 30 май 2018 г., вече е използвано понятието „тралове“, което обхваща всички тралове, включително близнецовите тралове, е необходимо да се добави съответният код на уреда.
                  
               
                     (11)
                  
                  
                     В съвместната препоръка от 19 декември 2018 г. се предлага поправка на грешка по отношение на някои изчислителни коефициенти в следните минимални изключения:
                     
                                 а)
                              
                              
                                 за меджид и треска под минималния референтен размер за опазване при улов с дънни тралове в участък 4с на ICES;
                              
                           
                                 б)
                              
                              
                                 за меджид и треска под минималния референтен размер за опазване при улов с дънни тралове в участъци 4а и 4b на ICES.
                              
                           
               
                     (12)
                  
                  
                     Делегиран регламент (ЕС) 2018/2035 следва да бъде съответно изменен.
                  
               
                     (13)
                  
                  
                     Настоящият регламент следва да влезе в сила незабавно след публикуването му, тъй като предвидените в него мерки оказват пряко въздействие върху планирането на риболовния сезон за корабите на Съюза и съответните икономически дейности. Тъй като планът за премахване на изхвърлянето на улов, установен с Делегиран регламент (ЕС) 2018/2035, влезе в сила на 1 януари 2019 г., настоящият регламент следва да се прилага със задна дата, считано от 1 януари 2019 г. година,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Делегиран регламент (ЕС) 2018/2035 се изменя, както следва:
            
                        1)
                     
                     
                        в член 3, параграф 1, буква б) уводното изречение се заменя със следното:
                        „улов с дънни тралове (OTB, OTT, TBN), оборудвани със:“;
                     
                  
                        2)
                     
                     
                        в член 6, параграф 1 буква в) се заменя със следното:
                        
                                    „в)
                                 
                                 
                                    писия, уловена с дънни тралове (OTB, ОТТ, PTB) с размер на отвора на мрежата най-малко 120 mm, при риболова на калканоподобни или кръгли риби през зимните месеци (от 1 ноември до 30 април).“;
                                 
                              
                  
                        3)
                     
                     
                        член 9 се изменя, както следва:
                        
                                    а)
                                 
                                 
                                    в буква в) уводното изречение се заменя със следното:
                                    „при улов на норвежки омар от кораби, използващи във водите на Съюза от участък 3a на ICES дънни тралове (OTB, ОТТ, TBN) с размер на отвора на мрежата, по-голям или равен на 70 mm, снабдени със селективна по отношение на видовете решетка с разстояние между пръчките максимум 35 mm:“;
                                 
                              
                                    б)
                                 
                                 
                                    в буква г) уводното изречение се заменя със следното:
                                    „при улов на северна скарида от кораби, използващи във водите на Съюза от участък 3a на ICES дънни тралове (OTB, ОТТ) с размер на отвора на мрежата, по-голям или равен на 35 mm, снабдени със селективна по отношение на видовете решетка с разстояние между пръчките максимум 19 mm и с неблокиран изход за рибите:“;
                                 
                              
                                    в)
                                 
                                 
                                    буква д) се заменя със следното:
                                    
                                                „д)
                                             
                                             
                                                при смесен дънен риболов от кораби, използващи във водите на Съюза от подзона 4с на ICES дънни тралове или грибове (OTB, OTT, SDN, SSC) с размер на отвора на мрежата 70—99 mm (TR2):
                                                комбинирано количество меджид и треска под минималните референтни размери за опазване, което не надвишава 6 % от общия годишен улов през 2019 г. и 5 % от общия годишен улов през 2020 г. и 2021 г. на двата вида; максималното количество треска, което може да бъде изхвърлено, е ограничено до 2 % от посочения общ годишен улов;“
                                             
                                          
                              
                                    г)
                                 
                                 
                                    буква е) се заменя със следното:
                                    
                                                „е)
                                             
                                             
                                                при смесен дънен риболов от кораби, използващи във водите на Съюза от участъци 4а и 4b на ICES дънни тралове или грибове (OTB, OTT, SDN, SSC) с размер на отвора на мрежата 70—99 mm:
                                                комбинирано количество меджид и треска под минималния референтен размер за опазване, което не надвишава 6 % от общия годишен улов на двата вида през 2019 г.; максималното количество треска, което може да бъде изхвърлено, е ограничено до 2 % от посочения общ годишен улов;“
                                             
                                          
                              
                                    д)
                                 
                                 
                                    в буква ж) уводното изречение се заменя със следното:
                                    „при риболов от кораби, използващи във водите на Съюза от участък 3а на ICES дънни тралове (OTB, OTT, TBN, PTB) с размер на отвора на мрежата 90—119 mm, снабдени с панел Селтра, или дънни тралове (OTB, OTT, TBN, PTB) с размер на отвора на мрежата, по-голям или равен на120 mm:“.
                                 
                              
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 1 януари 2019 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 март 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 179, 16.7.2018 г., стр. 1.
         
            (2)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).
         
            (3)  Делегиран регламент (ЕС) 2018/2035 на Комисията от 18 октомври 2018 г. за уточняване на подробностите относно изпълнението на задължението за разтоварване при определени видове дънен риболов в Северно море за периода 2019—2021 г. (ОВ L 327, 21.12.2018 г., стр. 17).